МОДЕЛ УГОВОРА
Изградња паркинга на Дивчибарама за ЈН бр. 0038
   
Уговорне стране су: 
1 . Градска управа града Ваљева, Ваљево, ул. Карађорђева бр. 64, кога заступа начелник Небојша Петронић (у даљем тексту: наручилац), ПИБ 102483248; матични број 07137010; текући рачун број 840-2164004 Управа за трезор, и  
[bookmark: _Hlk33595681][bookmark: _Hlk65494447]2. _______________, из ___________, ул. ____________ бр. _________, кога заступа директор ___________ (у даљем тексту: извођач радова), матични број __________, ПИБ___________, текући рачун _________________ код __________________.
· Понуђачи учесници у заједничкој понуди или подизвођачи (опционо):

 1)  _____________________________________________________ , из __________________ ,   ул.__________________________________ бр. ________ , кога заступа директор __________________________________________ , матични број ________________ , ПИБ__________________ , текући рачун ________________________.

 
Члан 1.
Уговорне стране констатују: 
· да је наручилац, на основу члана 51. и 52. Закона о јавним набавкама („Сл. гласник РС” бр. 91/2019), спровео отворени поступак јавне набавке (редни бр. набавке 0038/2022); 
        
Члан 2.
Предмет овог уговора је набавка радова, Изградња паркинга на Дивчибарама, закљученог након спроведеног отвореног поступка јавне набавке број 0015, а у складу са Одлуком о спровођењу поступка број 404-386/2022-06 од 27.07.2022. године.
Ради извршења радова који су предмет уговора, извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.

Члан 3.
Уговорне стране прихватају цене које је извођач радова дао у понуди бр. ________ од _________ године.	Уговорне стране утврђују да цена по предмету овог уговора износи укупно _______________ динара без ПДВ-а, односно _______________ динара са ПДВ-ом.
Порез на додату вредност наручилац ће плаћати примењујући одредбе одговарајућих закона.
Уговорена цена је фиксна по јединици мере и не може се мењати услед повећања цене елемената на основу којих је одређена, док количине нису фиксне, и дате су на основу процене наручиоца.
Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове извођача радова.

Члан 4.
Наручилац се обавезује да на основу пријема привремених ситуација, односно окончане ситуације, односно рачуна (фактуре), у року од 45 дана од дана пријема истих, плати износ без ПДВ-а, на рачун извођача радова број _________________ који се води код банке ________________.
	Порез на додату вредност наручилац ће плаћати примењујући одредбе одговарајућих Закона.
	Под исправно испостављеном фактуром подразумева се формално правна ваљаност у смислу
одредаба одговарајућих одредаба Закона.
	Фактуре које у сваком свом елементу не испуњавају услове да буду прихваћене као рачуноводствена исправа, неће бити прихваћена као основ за исплату по овом Уговору.
Уговорне стране су сагласне да се плаћање по овом уговору врши по испостављеним привременим ситуацијама и окончаној ситуацији, сачињеним на основу оверене грађевинске књиге изведених радова и јединичних цена из понуде број _______ од ________ 2022. године и потписаним од стране стручног надзора. Окончана ситуација мора износити минимум 10% од уговорене вредности и плаћа се по извршеној примопредаји радова и коначном обрачуну.
	Исплату средстава обрачунатих на начин  и у роковима из става 1. овог члана, наручилац ће вршити директно извођачу радова, односно непосредно подизвођачу за део уговора који је он извршио, уколико подизвођач захтева да му се доспела потраживања плаћају непосредно ( наручилац ће изменити овај став сходно поднетој понуди, односно датој изјави у оквиру понуде).
Уколико наручилац делимично оспори испостављену ситуацију, наручилац ће исплатити неспорни део ситуације. 
Кoмплетну документацију неопходну за оверу окончане ситуације: листове грађевинске књиге, одговарајуће атесте за уграђени материјал и другу документацију извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што извођач радова признаје без права приговора.
Средства потребна за реализацију овог уговора су обезбеђена у текућој буџетској години, а обавезе које доспевају наредне буџетске године биће реализоване највише до износа средстава која ће за ту намену бити одобрена. 

					Члан 5.
	Извођач радова је дужан да достави:
             Банкарску гаранцију за добро извршење посла – у року од 15 дана од дана закључења уговора, а најкасније до  дана увођења у посао, која ће бити са клаузулама: безусловна и платива на први позив. Банкарска гаранција за добро извршење посла издаје се у висини од 10% од укупне вредности уговора, са роком важности који је 30 дана дужи од уговореног рока за завршетак радова, у корист наручиоца. 
· Уколико  се за време трајања уговора промене рокови за извршење уговорне обавезе, важност банкарске гаранције за добро извршење посла мора се продужити. 
· У случају промене укупне уговорене вредности уговора, банкарска гаранција се мора изменити у складу са увећањем вредности уговора.
             Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. 
             Поднета банкарска гаранција не може да садржи додатне услове за исплату, краће рокове, мањи износ или  промењену месну надлежност за решавање спорова. 
             По извршењу свих уговорених обавеза понуђача средство финансијског обезбеђења ће бити враћено. 
             Уколико извођач радова не поштује уговорене обавезе, наручилац може, без претходног обавештења, реализовати достављено финансијско средство обезбеђења.
	Изабрани понуђач се обавезује да у тренутку примопредаје радова преда наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року се издаје у висини 5% од укупне вредности уговора, у корист наручиоца. Рок важности банкарске гаранције мора бити 5 дана дужи од гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања квара који би могао умањити могућност коришћења предмета уговора у гарантном року. 

Члан 6.
[bookmark: _Hlk93563128]	Извођач радова се обавезује да уговорене радове изврши у року од 90 радних дана рачунајући од дана увођења у посао.
	Датум увођења у посао стручни надзор уписује у грађевински дневник, а сматраће се да је увођење у посао извршено када је наручилац радова предао извођачу радова неопходну документацију и када је наручилац радова обезбедио извођачу радова несметан прилаз градилишту.

Члан 7.
Уколико извођач радова не заврши радове у уговореном року, дужан је да плати наручиоцу радова уговорну казну у висини 0,1% (0,1 проценатa) од укупно уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од укупне уговорене цене без ПДВ-а, наручилац може једнострано раскинути Уговор.
Наплату уговорне казне наручилац радова ће извршити, без претходног пристанка извођача радова, умањењем рачуна наведеног у окончаној ситуацији.
Ако је наручилац због закашњења у извођењу или предаји изведених радова претрпео какву штету, може захтевати од извођача радова и потпуну накнаду штете, независно од уговорене казне и заједно са њом.
Члан 8.
Извођач радова се обавезује да радове изведе у складу са важећим техничким прописима, документацијом и овим уговором као и да исте по завршетку  преда наручиоцу, као и да:
· да пре почетка радова наручиоцу радова достави решење о именовању одговорног извођача радова;     
· да се строго придржава мера заштите на раду; 
· да по завршеним радовима одмах обавести наручиоцу радова да је завршио радове и да је спреман за њихову примопредају;
· да изводи радове  у складу са прописима, стандардима, техничким нормативима и нормама квалитета које важе за поједине врсте радова;
· да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
· да уредно води све књиге предвиђене законом и другим прописима Републике Србије;
· да омогући вршење стручног надзора на објекту;
· да омогући наручиоцу сталан надзор над радовима и контролу количине и квалитета употребљеног материјала;
· да сноси трошкове накнадних прегледа комисије за пријем радова уколико се утврде неправилности и недостаци;
Члан 9.
Наручилац радова ће обезбедити вршење стручног надзора над извршењем уговорних обавеза извођача радова.
Наручилац радова се обавезује да уведе извођача радова у посао, предајући му техничку документацију као и обезбеђујући му несметан прилаз градилишту.
Наручилац радова се обавезује да учествује у раду комисије за примопредају и коначни обрачун изведених радова са стручним надзором и извођачем радова.
Члан 10.
Евентуалне примедбе и предлози надзорног органа уписују се у грађевински дневник.
	Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.
Члан 11.
[bookmark: _Hlk93563158]Извођач радова је дужан да осигура радове, раднике на градилишту, материјал и опрему од уобичајних ризика до њихове пуне вредности (осигурање објекта у изградњи) и достави наручиоцу полису осигурања, оригинал или оверену копију, са роком важења за цео период извођења радова.
Извођач радова је такође дужан да достави наручиоцу полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.

Члан 12.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радова износи 2 (две) године и рачуна се од датума примопредаје радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се извођач није држао својих обавеза у погледу квалитета радова и материјала.
Независно од права из гаранције, наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.
Члан 13.
За укупан уграђени материјал извођач радова мора да има сертификате квалитета и атесте који се захтевају по важећим прописима и мерама за објекте те врсте.
Достављени извештаји о квалитету уграђеног материјала морају бити издати од акредитоване лабораторије за тај тип материјала.
	Уколико наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.
	Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.
	У случају да је због употребе неквалитетног материјала угрожена безбедност објекта, наручилац има право да тражи од извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико извођач радова у одређеном року то не учини, наручилац има право да ангажује друго лице на терет извођача радова.
	Стручни надзор над извођењем уговорених радова се врши складу са законом којим се уређује планирање и изградња. 
	Извођач радова се не ослобађа одговорности ако је штета настала због тога што је при извођењу одређених радова поступао по захтевима наручиоца.
Члан 14.
У случају непредвиђених ситуација, извођач радова је дужан да застане са извођењем радова и да о томе писаним путем обавести наручиоца.

Члан 15.
	Уколико дође до вишкова и мањкова код првобитно закљученог уговора, наручилац ће примењивати одредбе Закона о јавним набавкама и Посебних узанси о грађењу („Сл.лист СФРЈ“, број 18/77 и 29/78).
Члан 16.
	Уговорне стране су сагласне да се евентуалне измене и допуне овог уговора изврше у писаној форми – закључивањем анекса у складу са законом и то:
· ради набавке додатних радова које су постале неопходне, а нису укључене у овај уговор, а све у складу са чл. 157 Закона о јавним набавкама;
· услед непредвиђених околности, а све у складу са чл. 158 Закона о јавним набавкама;
· услед промене уговорне стране у складу са чл. 159 Закона о јавним набавкама;
· ради замене подизвођача у складу са чл. 161 Закона о јавним набавкама.

Члан 17.
У случају обуставе радова која се евидентира у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у календарске дане који су потребни  за завршетак радова. 
Извођач радова има право да захтева продужење рока за извођење радова у случају у коме је због промењених околности или неиспуњења обавеза наручиоца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1) природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2) мере предвиђене актима надлежних органа;
3) услови за извођење радова у земљи или води, који нису предвиђени техничком документациком;
4) закашњење увођења извођача радова у посао;
5) непредвиђени радови за које извођач радова приликом извођења радова није знао нити је могао знати да се морују извести.
Наручилац одлучује да ли ће и за колико продужити рок за завршетак радова у  року од 8 дана од дана када је извођач радова затражио од наручиоца да одлучи о продужењу рока за завршетак радова. Уколико извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.
	Захтев за продужење рока за извођење радова извођач радова писмено подноси наручиоцу у року од једног дана од сазнања за околност, а најкасније 5 (пет) дана пре истека коначног рока за завршетак радова. 
Уговорени рок је продужен када уговорне стране у писаној форми о томе постигну писмени споразум и буде закључен анекс уговора.
            У случају да извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
	Ако извођач радова падне у доцњу са извођењем радова, нема право на продужење уговореног рока због околности које су настале у време доцње.
Члан 18.
Под роком завршетка радова сматра се дан њихове спремности за стављање у употребу,  а што стручни надзор  констатује у грађевинском дневнику.
	Извођач радова о завршетку уговорених радова обавештава наручиоца и стручни надзор, а дан завршетка радова уписује се у грађевински дневник.
	Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. 
	Примопредаја радова се врши комисијски по окончању радова.
	Комисију за примопредају радова чине 2 (два) представника наручиоца, 1 (један) представник извођача радова, уз присуство стручног надзора.
	Комисија сачињава записник о примопредаји.
	Извођач радова је дужан да приликом примопредаје радова преда наручиоцу, пре техничког прегледа, пројекте изведених радова у два примерка са одговарајућим атестима за уграђени материјал и извештајима.
	Грешке, односно недостатке које утврди наручилац у току извођења или приликом преузимања и предаје радова, извођач радова мора да отклони без одлагања. Уколико те недостатке извођач радова не почне да отклања у року од 3 (три) дана и ако их не отклони у споразумно утврђеном року, наручилац има право да те недостатке отклони преко другог лица на терет извођача радова.
	Евентуално уступање отклањања недостатака другом лицу, наручилац ће учинити по тржишним ценама и са пажњом доброг привредника. 
Окончана ситуација за изведене радове испоставља се истовремено са Записником о примопредаји и Записником о коначном обрачуну изведених радова.
Наручилац ће у моменту примопредаје радова од стране извођача радова примити на коришћење изведене радове.
Члан 19.
	Наручилац задржава право да једнострано раскине овај уговор уколико извођач радова касни са извођењем радова дуже од 15 (петнаест) календарских дана.
	Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди извођача радова, а извођач радова није поступио по примедбама стручног надзора.
	Наручилац може једнострано раскинути уговор и у случају недостатка средстава за његову реализацију.
	Уколико дође до раскида уговора пре завршетка свих радова чије извођење је било предмет овог уговора заједничка комисија ће сачинити Записник о до тада стварно изведеним радовима и њиховој вредности у складу са уговором.
	Уговор се раскида писаном изјавом која садржи основ за раскид уговора и доставља се другој уговорној страни.
У случају раскида уговора, извођач радова је дужан да изведене радове обезбеди и сачува од пропадања, као и да наручиоцу преда пројекат изведеног објекта.
                                                                     Члан 20.
Комуникација између наручиоца и извођача радова обављаће се преко овлашћених лица или директно.
	Писмена се достављају писаним путем, односно путем поште, електронске поште или факсом.
   Члан 21.
             Уговор ће бити закључен у року од 10 дана од дана истека рока за подношење захтева за заштиту права сходно чл. 152  и чл. 214 ЗЈН.
                Уколико изабрани понуђач одбије да закључи уговор, наручилац ће закључити уговор са првим следећим најповољнијим понуђачем сходно чл. 152 ст. 3 ЗЈН.
	Уговорене стране су сагласне да се на све међусобне односе, који нису дефинисани овим уговором примењују одредбе Закона о облигационим односима .
	Уговорене стране су сагласне да све евентуалне спорове решавају споразумно, а у случају да споразум није могућ, уговара се надлежност Привредног суда у Ваљеву. 

Члан 22.
Уговор ступа на снагу даном потписивања од стране овлашћених представника уговорних страна и траје до испуњења уговорних обавеза.
	Потписивањем овог уговора, уговорне стране потврђују да су упознате и сагласне са свим документима који су саставни део овог уговора.
	Овај уговор је сачињен у 6 (шест) истоветних примерка, од којих наручилац задржава 4 (четири), а 2 (два) примерка припадају извођачу радова.    

            ИЗВОЂАЧ РАДОВА                		                                             НАРУЧИЛАЦ   

